Republikanët shtyjnë votën për propozimin shëndetësor
Më shumë republikanë u janë bashkuar demokratëve për të kundërshtuar projektligjin
Udhëheqësit republikanë të Senatit shtynë votimin për planin e tyre për të ndryshuar sistemin e kujdesit shëndetësor në Shtetet e Bashkuara ndërsa më shumë republikanë iu bashkuan demokratëve për të kundërshtuar projektligjin. Zërat kundërshtarë u rritën ndërsa zyra jo-partiake e Kongresit për buxhetin vlerësoi të hënën se 22 milionë amerikanë do të humbasin sigurimin shëndetësor gjatë dekatës së ardhshme, në se plani për të shfuqizuar dhe zëvendësuar të ashtuquajturin ObamaCare do të hynte në fuqi. Udhëheqësi i shumicës në Senat, Mitch McConnell këmbënguli se përpjekjet do të vazhdojnë për të përmirësuar projektligjin me shpresat për të tërhequr më shumë mbështetje ndaj tij. Të 52 senatorët republikanë shkuan në Shtëpinë e Bardhë të martën për t’u takuar me Presidentin Donald Trump, i cili i inkurajoi ata të përmbushin zotimin e tyre për të shfuqizuar ligjin ObamaCare që njihet si një nga arritjet më të mëdha legjislative të ish presidentit Barak Obama. tha presidenti Plani i republikanëve i jep fund detyrimit që shumica e amerikanëve duhet të blejnë sigurim shëndetësor ose të përballen me gjobë, eleminon në faza subvencionet e qeverisë për të ndihmuar njerëzit me të ardhura të ulta të blejnë sigurim shëndetësor dhe vendos shkurtime të thella të -it, programit qeveritar të kujdesit shëndetësor për të varfërit dhe invalidët. Republikanët e moderuar i kundërshtojnë shkurtimet e propozuara për programin , ndërsa konservatorët thonë se projekt-ligji lë të paprekura shumë klauzola të sistemit të tanishëm. Demokratët e kanë kritikuar gjithashtu projekligjin për shkurtimin e propozuar të taksave nga të cilat përfitojnë amerikanët e pasur, që është një mekanizëm i rëndësishëm i financimit të sistemit Obamacare. Senatorët e të dyja partive thanë se kanë marrë shumë telefonata dhe imeilla nga zgjedhësit e tyre që e kundërshtojnë projektligjin. Ditët e fundit janë arrestuar dhjetra demonstrues para ndërtesës së Kongresit. Zoti McConnell synonte për një votim të Senatit për planin republikan këtë javë, para se Kongresi të largohet për pushimet e festës së pavarësisë më 4 korrik. Reforma e kudesit shëndetësor shihet si nyjë e rëndësishme për planet e tjera të republikanëve, përfshi ndryshimin e kodit të taksave në vend.